stanford-oval/wikipedia huggingface dataset:
יונוס מאלי
קריירת מועדונים

מאלי נולד בקאסל שבגרמניה להורים טורקים. בראשית דרכו שיחק בקבוצת הנוער של בבורוסיה מנשנגלדבך בשנת 2007. בשנת 2010 שיחק מספר משחקים בקבוצת המילואים של המועדון, אך לא קיבל את ההזדמנות בקבוצה הבכירה, ולפני עונת 2011/12 חתם במיינץ 05 מהבונדסליגה. בשתי העונות הראשונות שלו במיינץ, מאלי שיחק בקבוצה הבכירה ובקבוצת המילואים במקביל, והחל מעונת 2013/14 מאלי הוא שחקן קבוע בקבוצה הבכירה. בעונה זו מאלי הבקיע עבור מיינץ חמישה שערי ליגה ב-23 הופעות, וסיים עם הקבוצה במקום השביעי בבונדסליגה. בעונת 2014/15 הבקיע שישה שערים ופתח בכל המשחקים, וסיים עם מיינץ במקום ה-11. בעונת 2015/16 רשם מאלי עונת שיא אישית, כאשר הבקיע 11 שערי ליגה ובישל ארבעה, לרבות שלושער בניצחון 1–3 על הופנהיים וצמד בניצחון 1–3 על באייר לברקוזן. מאלי הוביל את מיינץ בעונה זו למקום השישי בבונדסליגה, כשהוא משתף פעולה בקישור עם יוליאן באומגרטלינגר, חאירו סמפריו, כריסטיאן קלמנס ודני לצה.
בינואר 2017, לאחר שפתח היטב את העונה במיינץ, חתם מאלי בוולפסבורג לארבע שנים וחצי, תמורת דמי העברה של 12.5 מיליון אירו. המשך עונת 2016/17 היה מוצלח פחות עבור מאלי, שהבקיע שער אחד עד לתום העונה, וניצל עם הקבוצה מירידה רק לאחר צמד משחקי מבחן מול איינטרכט בראונשווייג, לאחר שוולפסבורג סיימה את העונה במקום ה-16. גם בעונת 2017/18 סיימו וולפסבורג ומאלי במקום ה-16 ונאלצו לשחק במשחקי מבחן, והפעם מול הולשטיין קיל. וולפסבורג ניצחה בשני המשחקים, בתוצאות 1–3 ו-0–1, כשמאלי מבקיע את השער השלישי לוולפסבורג במשחק הראשון. מאלי הבקיע בסך הכל חמישה שערים בעונה זו. בעונת 2018/19, בה וולפסבורג דורגה בחלק העליון של הטבלה, מאלי ערך 21 הופעות והבקיע שער אחד. בעונת 2019/20 איבד מאלי את מקומו בהרכב ולא ערך אפילו הופעה אחת במדי וולפסבורג, ובפגרת החורף של עונה זו הושאל לאוניון ברלין מהבונדסליגה עד תום העונה. בהופעת הבכורה שלו באוניון ברלין, הפסיד מאלי עם קבוצתו בתוצאה 1–3 לר.ב. לייפציג.
קריירה בינלאומית

בעבר, שיחק מאלי בכל הנבחרות הצעירות של גרמניה, ולזכותו 11 הופעות ושער אחד במדי נבחרת גרמניה עד גיל 21.
לאחר מכן בחר מאלי לשחק בנבחרת טורקיה הבוגרת, ואת הופעות הבכורה שלו ערך במשחקי ידידות של טורקיה מול נבחרת קטר ונבחרת יוון. מאלי זומן לסגל הטורקי ליורו 2016, וערך הופעה אחת בהפסד 0–3 לנבחרת ספרד, כאשר החליף בדקה ה-70 את סלצ'וק אינאן. טורקיה הודחה מהטורניר בתום שלב הבתים.
יהודה הורוביץ (סטוטשין)

רבי יהודה הורוביץ (י"ג בתמוז ה'תרנ"ב – ט' בחשוון ה'תשמ"ב) היה האדמו"ר השני מסטוטשין, ומייסד חצר סטוטשין בארצות הברית.
ביוגרפיה

נולד בשנת תרנ"ב לרבי יצחק הורוביץ, האדמו"ר מסטוטשין, בנו של רבי משה הורביץ מרוזבדוב, ולאסתר ליבא בת רבי מנחם מנדל אייכנשטיין מזידיטשוב. נקרא על שם חותן רבי משה, רבי יקותיאל יהודה טייטלבוים מסיגט. בגיל ארבע התארס עם חיה, בת בן-דודו רבי יהושע שפירא מריבטיטש. החתונה התקיימה בט"ו בסיוון ה'תרע"ב.
נסמך להוראה על ידי הרב יהושע וידרקר, אב"ד פשמישל.
אביו כיהן כרב העיר סטוטשין, ומשנת ה'תרנ"ד כיהן גם כאדמו"ר בעיר; לפני מלחמת העולם הראשונה עבר אביו לטרנוב והוא מילא את מקומו ברבנות סטוטשין ומסר שיעורים לבחורים. בנוסף, אביו ציווה עליו לקבל קוויטלאך, ושלח אליו אנשים לקבל ברכות.
היה חשוך בנים במשך שנים ארוכות, וכסגולה נסע בשנת ה'תרצ"ו לארץ ישראל, שם התגורר כשנתיים. בטבריה שהה בביתו של הרב יואל אשכנזי, ולאחר מכן עבר לירושלים, שם נולדה לו בתו היחידה, חנה. בהמשך הוא חזר לגליציה.
עם פרוץ מלחמת העולם השנייה הוא נמלט ללמברג, יחד עם עוד אלפי פליטים. משם נשלח לעבודת פרך בסיביר. בשנת ה'תש"ב הוא הועבר לסמרקנד, שם הוקלו התנאים, ובה שהה עד לסיום המלחמה.
בשנת ה'תש"ו הוא עבר להתגורר באנטוורפן, וניהל שם בית מדרש לחסידי דז'יקוב תושבי העיר. בשנת ה'תש"ז היגר לארצות הברית ופתח בבורו פארק "בית כנסת סטוטשין". סביבו התאספו שרידים מחסידי רוזבדוב וסטוטשין.
היה מנשיאי כולל גליציה, יחד עם גיסו רבי ישראל שפירא האדמו"ר מבלאז'וב, ועם רבי שלמה הלברשטאם האדמו"ר מבאבוב. היה בעל מנגן ומלחין חסידי.
נפטר בט' בחשוון ה'תשמ"ב, ונקבר בבית הקברות היהודי העתיק בטבריה.
הנהגותיו

רבי יהודה שימר את מנהגי חסידות דז'יקוב, ונהג שלא לישון בסוכות בסוכה.
התרחק מפרסום, וכשנסע לארץ ישראל כתב לפני כן לשניים מחסידיו: ”גם תדעו שאין דעתי נוחה בזה מה ששמעתי שדרך... כשבאים שמה עושים תעמולה וטאראראם גדול ומפזרים מעות ליסוע עולם גדול לקראתם, אין דרכינו בכך ואין רצוני בכך וגם אין כיס"י מסכים לזה לריבוי ההוצאות בשביל כבוד המדומה.
...ובכן אודיעך שלא יעלה על דעתך להדפיס בצייטונג או בקול קורא'ס התמונה שלי שזה נוגע ממש לחילול השם חלילה ואין רצוני בשום אופן בעולם בדרכים כאלה, ...ואל תביא לך ראיות מדרכי רביים אחרים שעשו כך או כך, כי לא מחשבותי מחשבותיהם ולא דרכיהם דרכי, ודי זה למבין כמוך”.
משפחתו

בתו היחידה נישאה לרב עובדיה יודקובסקי, חרדי ליטאי בוגר ישיבת לייקווד. בנה הרב אליעזר יהושע, הוא האדמו"ר מסטוטשין כיום, בן נוסף הוא הרב צבי אלימלך, ראש כולל בירושלים.
ספריו

מנחת יהודה – על התורה ועל המועדים.
לקריאה נוספת

הרב איסר פירסט, משמיה דרבי תנחום, תולדותיו של רבי יהודה מסטוטשין, ברוקלין.
קברו בבית הקברות הישן בטבריה
טקס פרסי האקדמיה הבריטית לקולנוע ה-7

| --- | --- |
 תאריך:  1954 
 מיקום:  לונדון 
 המועמדים והזוכים הבולטים
 הסרט הטוב ביותר:  משחקים אסורים
 →6 8←
 
טקס פרסי האקדמיה הבריטית לקולנוע ה-7 שמעניקה האקדמיה הבריטית לאמנויות הקולנוע והטלוויזיה, נערך בשנת 1954, בו הוענקו פרסים לסרטים הטובים ביותר של שנת 1953.
זוכים ומועמדים > הסרט הטוב ביותר

משחקים אסורים
הרוע והיופי
שובי שבא הקטנה
הים האכזר
Due soldi di speranza
מעתה ועד עולם
ג'נבייב
The Heart of the Matter
יוליוס קיסר
The Kidnappers
לילי
המדיום
מוגמבו
מולן רוז'
Nous sommes tous des assassins
עולמו הקטן של דון קאמילו
חופשה ברומא
שיין
The Sun Shines Bright
זוכים ומועמדים > השחקן הזר הטוב ביותר

מרלון ברנדו – יוליוס קיסר
ספנסר טרייסי – The Actress
ואן הפלין – שיין
אדי אלברט – חופשה ברומא
גרגורי פק – חופשה ברומא
קלוד ליידו – יומנו של כומר כפרי
מרסל מולודג'י – Nous sommes tous des assassins
זוכים ומועמדים > השחקן הבריטי הטוב ביותר

ג'ון גילגוד – יוליוס קיסר
ג'ק הוקינס – הים האכזר
קנת' מור – ג'נבייב
טרוור הווארד – The Heart of the Matter
דאנקן מקריי – The Kidnappers
זוכים ומועמדים > השחקנית הבריטית הטובה ביותר

אודרי הפבורן – חופשה ברומא
סיליה ג'ונסון – The Captain's Paradise
זוכים ומועמדים > השחקנית הזרה הטובה ביותר

לסלי קארון – לילי
שירלי בות' – שובי שבא הקטנה
מריה של – The Heart of the Matter
מארי פאוורס – המדיום
זוכים ומועמדים > הסרט הדוקומנטרי הטוב ביותר

The Conquest of Everest
זוכים ומועמדים > הסרט הבריטי הטוב ביותר

ג'נבייב
הים האכזר
The Heart of the Matter
The Kidnappers
מולן רוז'
זוכים ומועמדים > השחקן החדש המבטיח ביותר בקולנוע

נורמן ויסדום – Trouble in Store
זוכים ומועמדים > פרס האומות המאוחדות

World Without End
זוכים ומועמדים > פרס מיוחד

The Romance of Transportation in Canada
הערות שוליים

↑  "Awards Database -  The BAFTA site". נבדק ב-15 במאי 2012. {{cite web}}:  (עזרה)
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
זכויות להט"ב בבולגריה

| --- | --- |

בולגריה
 מעמד בחוק:  הומוסקסואליות ולסביוּת חוקיות מ-1968
 שירות צבאי:  לסביות, הומואים וביסקסואלים מורשים לשרת בצבא בולגריה
 הגנה מפני אפליה:  החוק אוסר אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  נישואים חד־מיניים אינם חוקיים במדינה
 
 הצבעה על הצהרת האו"ם:  בעד
תושבים להט"בים בבולגריה מתמודדים עם אתגרים משפטיים שלא חווים תושבים שאינם להט"בים. פעילויות מיניות חד-מיניות הן חוקיות בבולגריה מאז 1968, אבל זוגות מאותו המין ומשקי בית שבראשם זוגות חד-מיניים אינם זכאים לאותן הגנות משפטיות העומדות לרשות הזוגות שאינם חד-מיניים. אפליה על רקע נטייה מינית נאסרה מאז 2004, כאשר האפליה על בסיס "שינוי מגדרי" הוצאה מחוץ לחוק מאז 2015. ביולי 2019, הכיר בית משפט בבולגריה בנישואים חד מיניים שנערכו בצרפת בפסק דין שמביא לציון דרך במאבק להכרה בנישואים חד-מיניים בבולגריה.
בולגריה, כמו רוב המדינות במרכז ומזרח אירופה, מחזיקה בעמדות שמרניות מבחינה חברתית בכל הנוגע לנושאים כמו הומוסקסואליות.
ב-2019 דירג הארגון ILGA-Europe את בולגריה במקום ה-36 מתוך 49 ממדינות אירופה מבחינת חקיקת זכויות להט"ב.
חוקיות של פעילות מינית מאותו המין > לפני עצמאות בולגריה

ההומוסקסואליות הייתה חוקית ב-1858 בכל חלקי האימפריה העות'מאנית, אולם לאחר עצמאותה של בולגריה, אומצה חוקה חדשה ב-1879 שביטלה את חוקיות ההומוסקסואליות בבולגריה.
חוקיות של פעילות מינית מאותו המין > 1878–1968

לאחר עצמאות בולגריה ב-1878, חוק העונשין של המדינה נכנס לתוקף ב-1 במאי 1896, ומעשים הומוסקסואלים בין גברים מעל גיל 16 הפכו לעונש של לפחות שישה חודשי מאסר. תיקון חוק העונשין שבוצע ב-13 במרץ 1951, הגדיל את העונש לעד שלוש שנות מאסר. חוק העונשין המתוקן של 1 במאי 1968 הסיר את הסעיפים המתייחסים למעשים הומוסקסואליים.
חוקיות של פעילות מינית מאותו המין > המשפט ביולי 1964

ביולי 1964, נעצרו 26 גברים והואשמו כי הם ”קיימו יחסים הומוסקסואליים”. כמה מהנעצרים היו השחקן הנודע גאורגי פרצלב (אנ') ואחד מהזמרים הבולגרים האהובים ביותר, אמיל דימיטרוב (אנ')‏. מומחים טוענים כי ”המעצרים היו מסווגים לציבור כך שאנשים יבינו עד כמה התרבות המערבית היא דקדנטית”. בשנות ה-60 של המאה ה-20, היו עוד כמה מקרים דומים, בהם שוב חלק מהאליטה של בולגריה נעצרו.
מאוחר יותר, ב-1966, בעת עיון בחוק העונשין, קבוצת מומחים החליטה כי מעשים הומוסקסואליים לא יחשבו עוד כפשע משום שלסביות והומואים ”הם אנשים חולים, שאסור להעניש אותם בגלל הסבל שהם כבר עוברים (בגלל מחלתם)”. ב-1 במאי 1968, תוקן חוק העונשין והומוסקסואליות הפכה לחוקית.
מאז 2002, גיל ההסכמה הוא 14 ללא קשר לנטייה המינית.
הכרה בזוגות חד-מיניים

מאז 1991, סעיף 46 בחוקת בולגריה (אנ') הגדיר את הנישואים כאיחוד בין גבר לאישה, ולכן הוא אוסר על נישואים חד-מיניים.
ב-2012, בשאלה אם לזוגות חד מיניים יהיו בקרוב זכויות נוספות כמו הזכות להינשא או לאמץ ילדים, אמר ראש ממשלת בולגריה, בויקו בוריסוב: ”כדי שמשהו [כזה] יקרה, החברה צריכה להיות מוכנה לזה.” התקיימו מספר ויכוחים בשאלה האם להכיר באיגודים אזרחיים או בשותפויות רשומות, אשר יעניקו לזוגות מאותו המין חלק מהזכויות והיתרונות של הנישואים, כולל הזכות לרשת, לקבל החלטות רפואיות, להחזיק ברכוש יחד; שכולם מוכרחים כרגע לזוגות מאותו המין.
ב-2017, זוג בולגרי מאותו המין, שהתחתן בבריטניה, הגיש תביעה על מנת להכיר בנישואיהם. בית המשפט המינהלי בסופיה דחה את עניינם בינואר 2018. עם זאת, עורכי דין מארגון הלהט"בי הבולגרי Deystvie (Действие) ערערו על ההחלטה הזו. הארגון החל לאסוף פומבית חתימות לטובת ערעורם.
בתביעת קומן ואחרים נגד המפקח הכללי להגירה ומשרד הפנים (אנ'), מקרה שמקורו ברומניה בו קבע בית הדין האירופי לצדק כי יש לזכות בזוגות חד-מיניים יש זכויות תושבות מלאות בכל מדינות האיחוד, בית המשפט בסופיה העניק אותו דבר לזוג חד-מיני הזכות להתגורר בבולגריה ב-29 ביוני 2018. הזוג, אישה אוסטרלית ובת זוגה הצרפתייה, התחתנו בצרפת ב-2016, אך נשללו מהתושבות בבולגריה שנה לאחר מכן כשניסו לעבור לשם.
אימוץ והורות

אסור לזוגות מאותו המין לאמץ ילדים בבולגריה. עם זאת, אנשים רווקים ללא קשר לנטייה מינית מורשים לאמץ, אם כי לעיתים רחוקות מתקבלות בקשות מצד רווקים. לזוגות לסביות אין גישה להפריה חוץ-גופית והזרעה מלאכותית, מאחר שהיא זמינה רק לזוגות הטרוסקסואלים נשואים. אף על פי כן, מאז 2004, לנשים לסביות חד-הוריות קיבלו גישה ל-הפריה חוץ-גופית.
הגנה מפני אפליה

מאז ה-1 בינואר 2004, חוק ההגנה מפני אפליה מ-2003 (בבולגרית: Закон за защита от дискриминация) אסר אפליה ושנאת דיבור על בסיס נטייה מינית בכל התחומים (תעסוקה, מתן סחורות ושירותים, חינוך, שירות צבאי, שירותי בריאות וכו'). על פי החוק, נטייה מינית מוגדרת ”[כ]נטייה הטרוסקסואלית, הומוסקסואלית או ביסקסואלית”.
ב-2015, תיקנה האספה הלאומית הבולגרית את ההגדרה ”מין” בחוק כך שתכלול מקרים של שינוי מגדרי. טרנסג'נדרים שלא עברו שינוי מגדרי חוקי, יוכלו להשתמש ”[ב]מגדר” מרשימת העילות המוגנות. ביטוי מגדרי וזהות מגדרית אינם מוזכרים במפורש בחוק המתוקן.
הגנה מפני אפליה > פשעי שנאה

פשעי שנאה נגד הקהילה הגאה אינם נדירים בבולגריה, ולעיתים קרובות הרשויות מתעלמת ולא בודקת את המקרים. ב-2008, סטודנט בן 25 נהרג באכזריות בפארק בסופיה מאחר שהוא נתפס כהומו. במהלך החקירה, איש העיד כי שני החשודים היו חלק מקבוצה שהתכוונה ”לנקות” את הפארק מהומואים.
בינואר 2014, התחייבה הממשלה להוציא אל מחוץ לחוק פשעי שנאה נגד הקהילה הגאה. עם זאת, בעקבות הבחירות לאספה הלאומית הבולגרית באוקטובר 2014 (אנ'), הממשלה שהוקמה שתקה בנושא. נכון להיום, חוק העונשין של בולגריה עדיין לא מגן על הלהט"בים מפני פשעי שנאה.
זהות מגדרית וביטוי

חוק המסמכים האישיים הבולגריים (בבולגרית: Закон за българските лични документи), שנכנס לתוקף ב-1 באפריל 1999, היה החוק הראשון בבולגריה שהסדיר שינויי מין. אין נתונים רשמיים על מספר הבולגרים ששינו חוקית את מגדרם. כאשר אדם עובר ניתוח לשינוי מין, הוא יכול לשנות את הדרכון, רישיון הנהיגה, תעודת הזהות האישית, תעודת הלידה ומספר תועודות אזרחיות אחידות נוספות כדי להתאים למגדר החדש שלהם. ניתוח לשינוי מין מותנה באישור בית משפט. דרישות אחרות כוללות גיל 18 לפחות ועיקור. יתר על כן, נהלים כאלו אינם מכוסים על ידי המדינה, ולכן הם יכולים להיות יקרים מאוד. מבלי לעבור ניתוח לשינוי מין, אדם לא יכול לשנות את מינו החוקי באף מסמך רשמי. עם זאת, ב-2016 הורשו 3 נשים טרנסג'נדריות לשנות את מגדרן מבלי לעבור ניתוח.
סקר של יורוברומטר (אנ') ב-2015 מצא כי רק כ-29% מהבולגרים הסכימו עם ההצהרה כי אנשים טרנסג'נדרים צריכים להיות מסוגלים לשנות את המסמכים האזרחיים שלהם כדי שיתאימו לזהותם המגדרית הפנימית.
לאחר הכרעת הדין של בית המשפט החוקתי (אנ') על אמנת איסטנבול, בה גינה בית המשפט את הניסיונות להכניס לחקיקה את ההכרה המגדרית לאחר שבקשתה של אישה טרנסג'נדרית לשינוי מגדר נדחתה על ידי בית משפט אזורי.
זכויות אינטרסקס

אינטרסקסים בבולגריה הם אפילו יותר שוליים ובלתי נראים בחברה מאשר הקהילה הטרנסג'נדרית. אין נתונים על מספר התינוקות האינטרקסיים שנולדו במדינה. הנוהל הסטנדרטי במקרה של לידת ילדים אינטרסקסים הוא הסרת איברי המין הזכריים בשל העובדה שמדובר בפעולה קלה יותר מזו שמסלקת את איברי המין הנשיים. לעיתים רחוקות, מתבשרים ההורים על הנזקים שעלולים לגרום בהמשך לזהותו המגדרית של הילד. אין חוקים הנוגעים לאינטרסקסים.
שירות צבאי

חוק ההגנה נגד אפליה הבולגרי מ-2003 מגן על אנשים מפני אפליה על רקע נטייה מינית ביחס לגיוס לצבא.
תרומות דם

גברים הומואים וביסקסואלים לא נאסרים במפורש לתרום דם בבולגריה, אך אנשי מקצוע רבים בתחום הרפואה, במיוחד מחוץ לסופיה, לא יאפשרו להם אם יידעו על נטייתם המינית. עם זאת, טופס בקשת תורם הדם, הנדרש לפני תרומת דם כלשהי, אינו מבקש מהמבקש לחשוף מידע זה, אלא מחייב אותם לאשר כי לא השתתפו בפרקטיקות (כלולות מיניות) המגבירות את הסיכון ל-HIV או מחלות מין אחרות. טופס ההסכמה נמצא בתקנה שהוציא משרד הבריאות הבולגרי ב-19 ביולי 2004.
דעת קהל

סקר של Pew Global Attitudes Project מ-2002 רשם כי כ-63% מהבולגרים היו ”הומופוביים באופן גלוי [והיו נגד הקהילה הגאה]”. סקר של Pew Global Attitudes Project מ-2007 רשם כי ההסכמה לקיום הקהילה הגאה בבולגריה עלתה לכ-39%.
סקר של האיחוד האירופי מ-2006 הראה כי כ-15% מהבולגרים תמכו בנישואים חד-מיניים, כאשר כ-65% מהבולגרים התנגדו לכך. בסקר אחר של האיחוד האירופי מ-2015, המספרים הללו נותרו כמעט זהים, כאשר כ-17% מהבולגרים תומכים בנישואים חד-מיניים וכ-68% מהבולגרים התנגדו.
על פי סקר שנערך ב-2007 על ידי Skala, סוכנות סוציולוגית, כ-42.4% מהבולגרים לא היו רוצים שיהיה להם חבר או קולגה להט"בי. כ-46% מהם ענו שלא יקבלו אם ילדם שלהם יהיה להט"בי. סקר של יורוברומטר (אנ') ב-2015 מצא כי רק כ-9% מההורים הבולגרים יקבלו את ילדיהם אם ימצא במערכת יחסים חד-מינית.
על פי סקר שנערך ב-2008, שנערך ב-15 בתי ספר ברחבי סופיה, וארנה ופלובדיב, כ-10.5% מהתלמידים הגדירו את עצמם כביסקסואלים, ואילו כ-1.8% מהתלמידים הגדירו את עצמם כהומואים וכ-87.7% מהתלמידים הגדירו את עצמם כסטרייטים. מבין התלמידים הללו, כ-15% אמרו שהם לא ירצו חבר להט"בי וכ-29% אמרו שהם יסרבו מכל וכל לשבת ליד חבר לכיתה להט"בי. רק כ-5% מהתלמידים השיבו כי הם יהו בריונים לבני כיתתם הלהט"בים, ואילו כ-39% מהתלמידים אמרו שהם יגנו עליהם מפני בריונות.
סקר מ-2012 הראה כי מספר האנשים שלא היו רוצים שיהיה להם קולגה להט"בי ירד לכ-38%. בנוסף, הסקר הראה גם כי הבולגרים היו סובלניים יותר כלפי לסביות מאשר גברים הומואים, וכ-26% מהנשאלים לא היו שוכרים את דירתם לזוגות לסביות.
מחקר של מרכז המחקר פיו שפורסם במאי 2017 הראה כי כ-18% מהבולגרים היו בעד נישואים חד מיניים, בעוד כ-79% התנגדו לכך. התמיכה הייתה גבוהה יותר בקרב נוצרים אורתודוקסים (כ-19%) ובני 18–34 (כ-26%), בניגוד למוסלמים (כ-12%) ואנשים מגיל 35 ומעלה (כ-15%).
תנאי החיים

רוב חיי הגייז בבולגריה נקבעים בעיקר בסופיה. ישנם מוסדות להט"ביות בפלובדיב, וארנה ובלגואבגרד. מחוץ לערים הגדולות, הנושא הוא טאבו ולעיתים רחוקות מתקבל בברכה או מרגישים שהוא רלוונטי או אמיתי. מאחר שזהו עדיין נושא שנוי במחלוקת מאוד בבולגריה, לא ניתן להשיג נתונים מדויקים בגלל אי-נכונותם של חלק או מרבית האנשים המזהים כלהט"בים לאשר את עצמם באופן חופשי מחשש לרדיפה, ביקורת או הטרדה ציבורית.
בדצמבר 2018, הושחתו שלטי חוצות שקידמו סובלנות כלפי זוגות מאותו המין, שהוצבו בערים שונות בבולגריה כמו וארנה ובורגס.
תנאי החיים > מצעדי גאווה

מצעד הגאווה היחיד שהתרחש עד כה בבולגריה הוא מצעד הגאווה בסופיה (אנ'). המצעד הראשון התקיים ב-2008 ומשך אליו כ-150 משתתפים שהותקפו בבקבוקי תבערה, סלעים ובקבוקי זכוכית. יותר מ-60 חוליגנים נעצרו. מצעדי הגאווה בשנים שלאחר מכן נמשכו בשלווה והחלו למשוך יותר משתתפים כמו גם את התמיכה של מפלגות פוליטיות, עסקים מקומיים ושגרירויות. במצעד של 2017, נכחו למעלה מ-3,000 משתתפים ונתמכו על ידי 18 משימות דיפלומטיות. שבוע הגאווה כלל גם תוכנית קולנוע ופסטיבל אמנות. במצעד של 2019, צעדו בסביבות 6,000 משתתפים. המצעד נתמך על ידי 25 דיפלומטים ונציגי ארגונים וקרנות בינלאומיים.
הכנסייה האורתודוקסית הבולגרית מתנגדת בתוקף לחופש האספה לקהילה הגאה ובכל צורה של ביטוי כמו מצעדי גאווה, מכנה אותם ”הפגנת חטא” וגם ”חטא מעשה סדום”. לפני קיום מצעד הגאווה בסופיה ב-2012, כומר מסליבן, אמר בריאיון לעיתון מקומי כי ”צריך להכות הומואים באבנים”. ההתנגדות הלאומית, קבוצת הימין הקיצוני, דגלה בשימוש במטאטאים ובאתים כדי לתקוף אנשים במצעדי גאווה.
מפלגות כמו המפלגה הסוציאליסטית הבולגרית, הירוקים (אנ'), השמאל הבולגרי (אנ') ו-DSB (אנ') תמכו בזכותם של מארגני המצעד לקיים את מצעד הגאווה. עם זאת, ב-2014 רק הירוקים והשמאל הבולגרי שלחו הצהרות תמיכה במצעד הגאווה. ג'ורג'י קדיייב, המועמד לשעבר לראשות העיר מטעם המפלגה הסוציאליסטית הבולגרית לסופיה, השתתף בתמיכה במצעד הגאווה ב-2011. מספר מפלגות, כמו מפלגת התקפה הלאומנית של הימין הקיצוני, מתנגדות בתוקף למצעדי הגאווה, במחאה נגדן, כמו כן בחוקיות ההומוסקסואליות באופן רחב יותר.
תנאי החיים > ארגונים להט"בים

ישנם מספר ארגונים להט"בים בבולגריה:
ביליטיס (בבולגרית: Билитис) - הוקמה ב-2004 והיא מגנה על זכויותיהם של לסביות, נשים ביסקסואליות ואנשים טרנסג'נדרים. לביליטיס יש פרויקטים ברחבי הארץ.
להט"ב דייסטוויה (בבולגרית: ЛГБТ Действие) - הוקמה ב-2010 ושומרת על זכויות הלהט"ב במדינה, אשר מבוססת בסופיה.
קרן GLAS (בבולגרית: Фондация ГЛАС).
שלב יחיד (בבולגרית: Сингъл Степ) - הוקמה ב-2016, והיא עוזרת לבני הנוער הלהט"בים, למשפחותיהם, ידידיהם ובני בריתם בבולגריה בתהליך ההכרה, היציאה ולאישור נטייתם המינית וזהותם המגדרית. היא השיקה את צ'אט התמיכה המקוון המורשה הראשון במדינה באוקטובר 2017.
להט"ב פלובדיב (בבולגרית: ЛГБТ Пловдив) - ארגון להט"בי קטן שמוקם בפלובדיב ובאזור.
תנאי החיים > המקרה בפאזארדז'יק

בנובמבר 2009, המועצה המחוזית של פאזארדז'יק הצביעה בעד תיקון, האוסרת על ”הפגנה ציבורית של נטייה מינית או כל נטייה אחרת”." הארגונים הלהט"בים תקפו את החלטת המועצה וטענו שהיא מפלה. באוקטובר 2010, בית המשפט המינהלי של המחוז ביטל את ההחלטה, תוך ציטוטם של השגיאות הפרוצדורליות בעברו. החלטת בית המשפט אושרה גם בערעור לבית המשפט המינהלי העליון ביולי 2011.
טבלת סיכום

| קריטריון> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | כן / לא> מעמדם של הומוסקסואלים ושל לסביות בחוק | הערות> מעמדם של הומוסקסואלים ושל לסביות בחוק |
| --- | --- | --- | --- |
| הומוסקסואליות ולסביוּת חוקיות |  |  | משנת 1968 |
| גיל ההסכמה שווה |  |  | משנת 2002 |
הומוסקסואליות אינה מסווגת כהפרעה נפשית: 
הכרה בזוגיות חד־מינית
הכרה בנישואי חוזה: 
הכרה בזוגיות רשומה: 
| הכרה בנישואים חד־מיניים | / | / | איסור חוקתי משנת 1991; נישואים חד מיניים שנערכו באיחוד האירופי שהוכרו למטרות תושבות מאז 2018 |
אימוץ והורות
| התרת אימוץ ללהט"בים יחידים |  |  | לעיתים רחוקות, גברים להט"בים יחידים מורשים לאמץ ללא קשר לנטייה המינית |
התרת אימוץ ילד של בן או בת הזוג: 
התרת אימוץ לזוגות חד־מיניים: 
הכרה בהורות משותפת בתעודות הלידה של ילדים של זוגות חד־מיניים: 
| גישה להפריה חוץ־גופית עבור זוגות לסביות |  |  | רק לזוגות נשואים או לנשים יחידות |
| התרת פונדקאות לזוגות הומוסקסואלים |  |  | לא חוקי עבור כל הזוגות ללא קשר לנטייה המינית |
טרנסג'נדריות ושינוי מגדר
| מתן אפשרות לשינוי המגדר במסמכים ממשלתיים |  |  | משנת 1999 |
הכרה במגדר שלישי במסמכים ממשלתיים: 
מניעת התערבויות רפואיות במינם הביולוגי של ילדים המוגדרים כאינטרסקס: 
טרנסג'נדריות אינה מסווגת כהפרעה נפשית: 
הגנה מפני אפליה
|  | על רקע נטייה מינית | על רקע זהות מגדרית |  |
| חוקים נגד אפליה במקומות עבודה |  |  | על רקע נטייה מינית משנת 2004 על רקע זהות מגדרית משנת 2015 |
| חוקים נגד אפליה באספקת מוצרים ושירותים |  |  | על רקע נטייה מינית משנת 2004 על רקע זהות מגדרית משנת 2015 |
| חוקים נגד אפליה בכל התחומים (כולל אפליה בלתי ישירה והסתה) |  |  | על רקע נטייה מינית משנת 2004 על רקע זהות מגדרית משנת 2015 |
הגנה מפני אלימות
|  | על רקע נטייה מינית | על רקע זהות מגדרית |  |
שונות
| להט"בים מורשים לשרת בצבא |  |  | משנת 2006 |
טיפולי המרה אסורים עבור קטינים: 
גברים המקיימים יחסי מין עם גברים מורשים לתרום דם:
יונו (אסטרואיד)

| --- | --- |

 כוכב האם
 כוכב אם:  השמש
 מידע כללי
 סוג:  אסטרואיד
 סיווג ספקטרלי:  S-type
 קטגוריה:  חגורת האסטרואידים 
 מיקום:  חגורת האסטרואידים
 תאריך גילוי:  1 בספטמבר 1804
 מגלה:  קארל לודוויג הרדינג
 על שם:  יונו 
 מקום גילוי:  Lilienthal Observatory 
 מאפיינים מסלוליים
 אפואפסיד:  502,276,000 ק"מ (3.358 AU)
 פריאפסיד:  399,155,000 ק"מ (2.668 AU)
 ציר חצי-ראשי:  2.669263108938305±0.0000000020636 יחידה אסטרונומית
 אקסצנטריות:  0.2583
 זמן הקפה:  1,591.93 ימים
 מהירות מסלולית
  ‑ ממוצעת:  17.93 ק"מ/שנייה
 נטיית מסלול:  12.971°
 מאפיינים פיזיים
 ממדים:  290x240x190 ק"מ
 מסה:  ‎3×1019 ק"ג
 צפיפות ממוצעת:  3.4 גרם/סמ"ק
 תאוצת הכובד בקו המשווה:  0.12 מטר/שנייה2
 זמן סיבוב עצמי:  0.3004 ימים
 אלבדו:  0.238
 בהירות נראית:  11.61 
 בהירות מוחלטת:  5.33
 מהירות מילוט:  0.18 ק"מ/שנייה
 טמפרטורה ממוצעת:  163~ K
 
יונו (שם מלא: 3 יונו; באנגלית: ‎3 Juno) הוא האסטרואיד השלישי שהתגלה, מיד אחרי קרס ופאלאס. הוא התגלה על ידי האסטרונום הגרמני קארל לודוויג הרדינג ב-1 בספטמבר 1804, ונחשב כאסטרואיד השני בגודלו בקבוצת האסטרואידים הסלעיים מסוג S. יונו הוא אחד האסטרואידים הגדולים שבחגורת האסטרואידים העיקרית, ומעריכים כי מסתו מכילה 1% מהמסה של כל החגורה.
יחד עם קרס, פאלאס, וסטה ואסטריה נחשב יונו לכוכב לכת עד שהתגלה כי המקום בין מאדים לצדק מכיל אלפי גופים המרכיבים את החגורה המרכזית. בעקבות הגילויים, גופים אלה סווגו מחדש כאסטרואידים ולא ככוכבי לכת.
האסטרואיד קרוי על שמה של אחת מהאלות החשובות ביותר מהאלים במיתולוגיה הרומית - יונו. יונו הייתה מלכת האלים ומקבילתה של הרה במיתולוגיה היוונית.